**În numele Femeii**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cad versuri de pe trupul tău

răsare soarele din ochii tăi

şi moartea se aruncă-n hău

ninge în mai cu zurgălăi

Răsare soarele din ochii tăi

ţi-aruncă noaptea stele-n pat

şi-n degete îmi cresc văpăi

când mă întorc şi sunt bărbat

Ţi-aruncă noaptea stele-n pat

iar moartea se azvârle-n hău

şi toate-n cer s-au întâmplat

cad versuri de pe trupul tău

Răsare soarele din mâna ta

începe-o eră nouă dragostea

Costel Zăgan, CEZEISME II